
Aprobat,








       


        P R I M A R










   NICOLAE ROBU
REFERAT
privind achiziţionarea unor locuinţe aflate în executare la instituţii bancare prin licitaţie publică organizată cu ocazia unor executări silite
Fondul locativ de stat al oraşului Timişoara a fost diminuat considerabil datorită faptului că majoritatea locuinţelor au fost cumpărate de către foştii chiriaşi, au fost redobândite de către foştii proprietari sau moştenitorii acestora în baza Legii 112/1995, Legii 10/2001 sau sentinţelor civile, iar în prezent numeroase locuinţe/imobile sunt notificate în baza Legii 10/2001 de către foştii proprietari sau moştenitorii acestora iar apartamentele aflate în această situaţie chiar dacă devin libere din punct de vedere juridic nu pot fi redistribuite decât după soluţionarea dosarului de revendicare formulată în baza prezentei legi.


Având în vedere faptul că pe anul 2013 sunt înscrise pe listele de priorităţi ale Primăriei Municipiului Timişoara un număr de 6003 persoane/familii după cum urmează: 

- lista tinerilor căsătoriţi cu vârsta de până la 35 de ani – 1861 persoane/familii

- lista cazurilor sociale – 2745 persoane/familii

- lista tinerilor proveniţi din instituţii de ocrotire socială – 336 persoane/familii

- lista pensionarilor - 230 persoane/familii

- lista evacuaţilor din imobile redobândite de proprietari - 831 persoane/familii,

iar locuinţele care se diponibilizează nu satisfac solicitările persoanelor înscrise pe aceste liste, se impune mărirea fondului locativ al oraşului Timişoara.


Având în vedere prevederile Ordonanţei de Urgenţă a Guvernului României nr.74/2007 - privind asigurarea fondului de locuinte sociale destinate chiriasilor evacuati sau care urmeaza a fi evacuati din locuintele retrocedate fostilor proprietari, precum şi prevederile Ordonanţei de Urgenţă a Guvernului nr.68/2006 - privind masuri pentru dezvoltarea activitatii in domeniul constructiilor de locuinte prin programe la nivel national, în vederea asigurării necesarului de locuinţe pentru categoriile de persoane înscrise pe listele de priorităţi ale Primăriei Municipiului Timişoara, propunem achiziţionarea de locuinţe aflate în executare silită la instituţii bancare. 
                                                                                                               Cod FO 53-01 vers.2
Astfel, propunem aprobarea achiziţionării de până la 129 de locuinţe la preţul de cel mult 9.000 EURO/unitate locativă cu TVA inclus, locuinţe aflate în procedura de executare silită la instituţii bancare, prin participarea la licitaţie publică organizată de către instituţia bancară cu ocazia unei executări silite asupra unor locuinţe.

Locuinţele care se vor achiziţiona vor proveni de la persoane fizice sau juridice aflate în procedura de executare silită organizată la nivelul instituţiilor bancare, exceptând imobilele în care se află domiciliul debitorilor persoane fizice pentru a evita evacuarea unor persoane din locuinţele care urmează a fi achiziţionate. 

Analiza publicaţiilor de vânzare de la instituţiile bancare şi participarea la licitaţiile organizate la nivelul instituţiilor bancare se va face prin reprezentanţi stabiliţi prin Dispoziţia Primarului Municipiului Timişoara.
Imobilele cu destinaţia de locuinţă achiziţionate în baza procedurii mai sus arătată vor fi proprietatea Municipiului Timişoara, vor fi incluse în domeniul public de interes local fiind interzisă înstrăinarea acestora, vor avea statut de locuinţe sociale sau de necesitate.
         
V I C E P R I M A R,




SECRETAR,
             TRAIAN STOIA

